
Hunto cu Minister Bikker, Premier Wever-Croes a reuni cu Marina Real 

Ta prioridad di Gobierno pa 
brinda seguridad na Aruba prome 



E crisis na Venezuela ta empeora y bira mas serio cada 
biaha resultando cu mas y mas hende ta purba di sali 
for di nan pais en busca di un mihor bida y porvenir. 
Gobierno di Aruba ta convivi cu e situacion na Venezu- 
ela y tur esnan afecta p’e situacion dificil aki. 

Gobierno ta haciendo su parti pa yuda caminda cu por. 
Sinembargo e prioridad ta pa tin seguridad na Aruba 
prome. Pa brinda mas seguridad, Gobierno di Aruba 
ta inverti den fortifica tanto e controlnan na frontera 
como e departamentonan cu tin di haber cu migracion, 
Warda nos Costa y Cuerpo Policial. Hunto cu Minister 
di Husticia mr. Andin Bikker, Premier Evelyn Wever- 
Croes a reuni cu Comandante der Zeemacht di Area 


Caribense, Brigade-Generaal der Mariniers Peter Jan 
de Vin y cu demas Top Oficialnan di Marina Hulandes 
pa yega na mas palabracion pa traha hunto pa tene nos 
fronteranan cera y bon protehi. 

Marina Real hunto cu Warda nos Costa ta dispone di 
ekiponan fosfistica cu por yuda Aruba den esfuersonan 
pa mantene e costanan sigur. Costanan sigur ta nifica 
un Aruba mas sigur. 

“Apesar di e crisis na Venezuela, Aruba ta un pais sigur 
y nos kier mantene Aruba sigur tambe cu tur esfuerso 
cu ta wordo haci, pasobra bo seguridad, ta nos priori- 
dad”, Premier Evelyn Wever-Croes. 


Cuerpo Policial ta informa: 

Turista a bira malo na Baby Beach y a fayece 


AYERA dialuna atardi pa 4:40 
Central di Polis a wordo informa 
cu un persona lo a haya prob- 
lema den lama na Baby Beach. 

Na yegada di patruya por a com- 
pronde cu un turista masculino a 
haya problema den lama. Ambu- 
lance a yega n’e sitio, pero no por 
a haci nada mas. 


Pa 6:40 dr. Texier ta constata 
morto di e turista masculino ini- 
cial A.A naci na Colombia di 67 
aña. Causa di e morto ta ataca 
di curazon. Slachtofferhulp a 
presenta n’e sitio p’asina asisti e 
famia den e momento dificil aki. 
Cuerpo Policial y nos di AWE- 
Mainta ta manda palabra di con- 
dolencia na famia di e fayecido. 

Net awor cu Otmar Oduber a baha como Minister 


Tin compcmia kier sigui coba santo 
na Boedoei pa sigui haci negoshi 

Compania ta bisa cu Gobierno a haci excepcion pa nan; Con porta? 




HOPI tristo, loke habitantenan di Boedoei, Sero Cristal 
a experencia ayera mainta. Aparentemente tin hende 
cu si ta kere cu nan por para riba ley. 

Informacion extra-oficial cu AWEMainta a haya ta bisa, 
cu un miembro di Gobierno lo a duna permiso (1 x bi- 
aha so), pa tog bay saca santo pa termina un proyecto. 
Siendo cu tin un veredicto cu ningun di e companianan 
aki no mag di coba pa saca net nada, pero ayera main- 
ta, esaki tabata e caso. 

T’asina cu ayera mainta tempran pa mas o menos 07.20 
actividad a cuminsa den Boedoei. Un escavator grandi 
ta drenta y 5 truck (trekker cu oplegger) tambe. 

Un rato despues trucknan ta cuminsa sali carga cu 
santo. Ta resulta cu un excepcion a ser duna na Carib- 
bean Beton (Venezolano) pa por caba un trabao. 

Un excepcion lo ser sigi pa otro. Semper esey tabata e 
caso. Fastioso ora bo ta sinti bo mes indefenso. 


Esnan cu bo pone pa defendebo semper lo tin un mo- 
tibo pa hustifica cosnan no usual. Increibel, tabata un 
comentario recibi. 

Tur esaki ta sosode net awor cu Otmar Oduber a baha 
como Minister, pasobra el a bringa e caso aki fuerte, y 
a logra p’e companianan muda pa e.o. Barcadera, pero 
awor tin hende den mesun Gabinete aki cu a flakea y 
lo bira un free for all atrobe. Money talks, tabata otro 
comentario recibi. 

City Inspector, ta keda bisa cu: “they move their own 
sand. NO, it is natural material that they escavated a 
few months ago secretly and move now just with a little 
delay. This belongs to Budui!” Otro mentira anto for di 
City Inspector cu mester sa mihor. 

Un situacion hopi tristo y no tin ningun NGO cu ta 
sali na defense di e habitantenan di Boedoei y di Sero 
Cristal. Ta otro caso hudicial mester cuminsa? 

No tin claridad riba cambionan cu por wordo introduci: 

KvK ta expresa preocupacion riba e introduccion di fase 2 



Camara di Comercio y Industria di Aruba (KvK) tin en- 
tendi cu Gobierno di Aruba kier pusha fase 2 di e Refor- 
ma Fiscal entrante 2020, pero KvK no a ricibi ningun 
informacion nobo riba detayes di e fase 2 y e cambionan 
cu Gobierno lo kier introduci. 

KvK a tene reunion cu Departamento di Impuesto, 
pero no a haya ningun informacion for di Minister di 
Finanza y Economla, Xiomara Maduro riba e topico. 

Ta reina hopi incertidumbre cerca e comerciantenan 
den e pasonan cu Minister lo kier tuma. Mester tin con- 
fiansa mutuo entre sector publico y sector priva p’asina 
por yuda drecha e economia di Aruba. KvK ta desea di 
obtene e contenido di fase 2 di e Reforma Fiscal. KvK 
ta expresa cu analisa y contribui n’e contenido di fase 2 
ta hopi mas importante cu ehecuta fase 2 pa por cumpli 
na un deadline. 

KvK ta opina cu dialogo riba e contenido ta di sumo 
importancia pa por defini fase 2. 

Pa loke t’e Reforma Fiscal den su totalidad, KvK ta 
comparti e mesun pensamento cu tur e otro gremionan 
y ta indica cu tur e 4 fasenan di e Reforma Fiscal mes- 
ter ta disponibel p’asina por duna un conseho holistico 
prome cu fase 2 drenta na vigor. 


E periodo actual ta uno fastioso mirando cu ta dianan 
di fiesta, pero KvK ta mira e importancia pa dialoga 
y ta pidi Minister pa percura cu por dialoga prome cu 
formalisa fase 2. 

E comerciante tin hopi incertidumbre riba kico lo bay 
pasa entrante 2020. Esaki ta afecta e comerciante su 
decisionnan si acaso e planea pa cuminsa un negoshi of 
tin e intencion di expande su negoshi. 

KvK kier duna conseho riba e fase 2, pero esey no por 
ta posibel si no sa con e plachi completo ta mustra di 
awor te cu fase 4 di e Reforma Fiscal. KvK ta comple- 
tamente disponibel pa discuti e puntonan di e Reforma 
Fiscal cu Gobierno. 

Algun luna atras KvK a organisa un townhall meeting, 
a tene reunion cu diferente stakeholders y a ricibi dife- 
rente comentario y consehonan di empresarionan riba 
e topico expresando nan preocupacion y punto di bista. 

KvK ta kere firme den dialogo transparente y a base di 
e conocemento y informacion cu KvK tin riba e topico 
por yuda yega na un situacion faborabel tanto pa sector 
publico como sector priva ypae comunidad di Aruba. 

Bon Pasco pa Ken? 
Bon Pasco pa Tur! 


Sociaal Crisisplan (SCP) ta desea pa durante tem- 
porada di fin di aña, tur hende corda riba e hecho 
cu tin hopi hende cu no por celebra un dushi y Feliz 
Pasco, pasobra nan situacion ta uno diferente. 

Na Aruba tin hopi caso di abuso y negligencia di 
adulto, mucha y hende grandi y esaki ta algo cu nos 
como comunidad no mag di lubida. 

Pesey mes p’e temporada aki di fin di aña Sociaal 
Crisisplan (SCP) tin e deseo pa tur hende absorba e 
mensahe cu: Amor puro ta caba cu tur maldad! 
Amor pa bo mes. Amor pa bo famia. Amor pa amis- 
tad. Amor pa bo coleganan. 


Amor pa nos comunidad. Amor pa Aruba! 

P’e temporada aki di fin di aña Sociaal Crisisplan 
(SCP) kier enfoca riba e mensahe bunita y puro cu 
ta cubri e topico di nos norma y balornan. 

E respet pa otro, e humildad den curason, e famia 
cu ta central y tambe e amor pa otro. Sociaal Cri- 
sisplan kier pa tur hende pone e norma y balornan 
central den nos curason p’e temporada aki di fin di 
aña y corda cu: Amor puro ta caba cu tur mal- 
dad! Asina nos ta desea un Bon Pasco pa Tur! 


Departamento 
Meteorologico 
Aruba ta adverti 

Departamento di Meteo a emiti un aviso 
pa biento duro durante proximo dianan 
cu a drenta na vigor ayera tardi 6’or... 
Un aviso pa boto chikito especialmente 
pa areanan cerca di costa 
oost te noordwest y lama habri a drenta 
na vigor tambe ayera tardi 6’ or... 

Creciente diferencianan di presion den 
area di Caribe, ta produci un biento duro 
durante proximo dianan y lo haci lama 
localmente bastante bruto. 

Pesey ta bon pa tuma accion di precau- 
cion. 

Na publico ta wordu urgi pa tene cuenta 
cu e biento relativamente duro. Na usu- 
arionan di lama y ocupantenan di boto 
chikito ta wordo urgi pa tene cautela riba 
lama especialmente cerca di costa oost te 
noordwest y riba lama habri ya cu lama 
lo bira localmente bastante bruto... 

Minister Xiomara Maduro: 

World Bank ta haci un pre-assessement pa un 
investigacion riba y Cost of Doing Business f na Aruba 




SIMAN pasa hunto cu Minister 
President, Evelyn Wever Croes 
y Minister di Finansa, Xiomara 
Maduro a atende un reunion cu 
ehecutivonan di Banco Mundial 
cu ta na Aruba pa haci un sondeo 
pa un investigacion riba costo pa 
haci negoshi na Aruba. 

E siman tras di lomba a tene 
diferente reunion cu stakehold- 
ers pa haci un ‘pre-assessement’ 
necesario prome cu haci e inves- 
tigacion aki riba ‘Cost of Doing 
Business’ na Aruba. 


Na comienso di aña nobo e man- 
datarionan lo ricibi e resultado 
preliminar y lo haya un bista mi- 
hor di e embergadura di e inves- 
tigacion y tambe e costo cu esaki 
lo tin cune. 

Den un investigacion asina lo 
por compara Aruba su economia 
tambe cu otro paisnan similar y 
asina duna Gobierno un bista di 
e competencia pa nos pais. 

Na final di e investigacion Banco 
Mundial lo brinda su recomenda- 
cionnan pa mehoracion na Gobi- 
erno di Aruba. 



BO MESTER Dl WASTE BUCKET RESIDENCIAL 
OF COMERCIAL? 


20 yrd 
Big Bucket 


15 yrd 

Junior Bucket 


lOvrd 


Small Bucket 

Chauffeur a perde control riba su vehiculo dialuna madruga 





DIALUNA madruga Polis a bay poco panort 
di Palm Beach Plaza yegando Marriott Surf 
Club, unda un accidente di trafico a tuma 
lugar. 

Na yegada di Polis, nan a constata cu ta un 
auto so tabata envolvi. Esaki a sosode mo- 





SPECIAL ANNOUNCEMENT 

HOLIDAY CLOSING HOURS 

In connection with the holidays our member banks will be closed for 
the public on the following dates: 


mento cu e auto a perde control y baha ca- 
minda dal contra algun baranca y mata. 
Mirando con e vehiculo a keda, Polis a pun- 
tra e chauffeur si e lo ta desea asistencia 
medico. 

Pero e chauffeur no tabata kier. 

Polisnan a tuma tur dato y despues di hala 
piezanan cu a keda gespart riba caminda, 
nan a continua nan patruya. Daño material 
ta grandi 


Tuesday, December 24,2019 All branches will close for the public at 12:00pm 
Wednesday, December25,2019 All branches closed 
Thursday, December 26, 2019 All branches closed 


En conexion cu dianan di fiesta banconan miembro lo cera nan porta 
pa publico riba e siguiente dianan: 

diamars, 24 di december, 2019 Tur sucursal lo cera nan porta pa publico 12:00pm 

diaranson, 25 di december, 2019 Tur sucursal lo ta cera 

diahuebs, 26 di december, 2019 Tur sucursal lo ta cera 


Anibab: 


B*KCO Ol CARIBE 


0CMB 


FirstCaribbean 

IrflBmJltavrf e=i4r 

GOBIERNO n’e momentonan aki, no a entrega 
presupuesto 2020 ainda na Parlamento camin- 
da nan ta casi 4 luna laat cu esaki y mientras 
cu Parlamento di Aruba mes no ta na altura ki 
tempo esaki lo tuma lugar, por bisa cu Hulanda 
ta mas na altura di e proceso aki cu Parlamento 
di Aruba. 

Michael Lampe di fraccion di AVP ta mustra cu 
fuera di no por a cumpli cu e ley di comptabili- 
dad dor di entrega presupuesto pa dia 1 di sep- 
tember, ni sikiera e presupuesto supletorio 2019 
ainda no a yega Parlamento. 

“Ora cu Gobierno di Reino bisa cu ya nan no ta 
kere ni confia den e maneho financiero di Prome 
Minister Evelyn Wever Croes y Minister di Fi- 
nansa Xiomara Maduro, nos por compronde es- 
aki totalmente. 

Sigur ora cu nos mira cu Gabinete Wever Croes 
no por ni cumpli ni cu su mes, ni cu ley y regla- 
nan di pais Aruba, corda pa cumpli cu loke nan 
a priminti Gobierno di Den Haag, algo cu a bira 
e forma di procede di e gabinete actual. 

Aruba tin un Gobierno cu for di prome dia den 
gobernacion a faya barbaremente cu pueblo di 
Aruba, ya cu ningun promesa y siguransa cu a 
duna pueblo cu nan a haci, a wordo cumpli. 



20 m 3 of mas 


'^rT77JTTT7n<^ 

FIN di AÑA 


SERVICIO RESIDENCIAL & COMMERCIAL 


Yama awor mes: 

582-4684 

7)l Afi. 'guctet: 

'594-3757 


mrbucket@ecotech.aw 

www.ecotecharuba.com 


SIGI NOS ARIBA FACEBOOK. 


Parlamentario Michael Lampe (AVP) 

Fraccionnan den Parlamento 
a bira instrumento politico 
di Gabinete Wever Croes 


Un Gobierno cu tin e curashi y 
puder di gaña henter un pueblo, 
simplemente ta un Gobierno cu no 
por goberna cu e berdad, cu no por 
goberna cu consenshi limpi y ta 
sigui faya cu pueblo y hasta faya 
cu tanto Gobierno di Reino y cu e 
Comision di Supervision CAFT. 
Practicamente nos ta drentando 
ultimo siman prome cu Parlamen- 
to baha cu reces diabierna benidero 
y ainda no tin indicacion cu nos lo 
trata presupuesto supletorio 2019 
of otro leynan cu Gobierno tin cu 
pasa ainda cual leynan tin influ- 
encia riba e maneho financiero pa 
2020 . 

No solamente e aspecto ey, pero 
Prome Minister a priminti Con- 
seho di Minister di Reino durante 
su bishita urgente na Den Haag 
recientemente, cu e lo pasa cierto 
ley cu mester habri caminda pa su 
Gobierno cumpli exigencianan cu 
Hulanda pa pone pa su Gobierno. 
Mey mey di tur e caos financiero 
aki causa pa un maneho sin pia 
ni cabes di Gabinete Wever Croes, 
ta surgi algun miembro di Parla- 
mento cu ta bay prensa pa atende 
c’un raport di Algemene Rekenka- 
mer di casi 4 aña pasa pa hunga 
nan weganan politico, purbando 
di dirigi interes di pueblo riba un 
asunto cu no tin nada di haber cu 
maneho di nan Gobierno actual- 
mente. 

Observacion haci pa ARA cu ta 
cuestiona cierto decision haci pa 
un Minister di Gobierno di AVP, 


mustrando un desesperacion sin 
igual pa trata di sconde of tapa 
mal maneho di nan Gobierno cu 
nan ta sostene. 

Si e Parlamentarionan di MEP aki 
ta haci nan trabou manera mester 
ta, nan lo por a bay mira e ‘jaar- 
rekening’ di mesun aña cu ARA ta 
menciona den cual Gobierno a hus- 
tifica y splica e cambio aki manera 
mester ta. 

Sinembargo ora cu ta papia di ‘jaar- 
rekening’ pueblo tin cu compronde 
aki cu e miembronan di fraccion di 
MEP ainda no a cera conoci c’un 
‘jaarrekening’ di nan Gobierno, 
ya cu for di 2016 ora cu nan mes a 
dicidi di no aproba e jaarrekening 
2016, nan a crea un situacion deli- 
cado pa nan propio Minister di Fi- 
nansa y te cu dia di awe Gabinete 
Wever Croes no a haci nada cu e 
jaarrekening di 2016 y tampoco a 
traha riba e jaarrekening di 2017 
y 2018. 

Na lugar di bay atende cu nan Go- 
bierno riba e puntonan aki, nan 
ta busca argumentonan politico 
sin sentido, tratando na crea algo 
pa cambia atencion di pueblo p’e 
maneho horibel cu nan Gobierno 
ta hibando. 

Un Gobierno cu a castiga pueblo cu 
medida y cu lo sigui castiga pueb- 
lo cu mas medida rumbo pa 2020 
caminda e poder di compra di nos 
pueblo, lo sigui desminui y pobresa 
lo sigui bati na porta di hopi cas di 
famianan rond Aruba,” Parlamen- 
tario Michael Lampe a declara. 

Bishita di expertonan den IT na AZV 


RECIENTEMENTE 
Organo Ehecutivo 
AZV a ricibi bishi- 
ta di expertonan di 
IT cu ta speciabsa 
den e ramo di salud 
y cuido. 

IT ta hunga un rol 
importante den e 
renobacion di ser- 
vicionan di AZV y 
pa desaroya un vi- 
sion p’e siguiente 
añanan, AZV a 
pidi Paul Graat, 
Ton Leppers y Rob 
Poels pa ehecuta 
un anabsis y pre- 
senta un recomen- 
dacion. 

FUTURO 

Algun cambio cu e 
aseguradonan por 
a tuma nota di dje 
tabata e introduc- 
cion na comienzo di 
aña di e Rating App 
como tambe mas re- 
cien e introduccion 
di e c/jgjZorgPas, 
esta e carchi digi- 
tal di AZV. Asina 
lo tin mas proyecto 
cu AZV ta evalua 
cu e meta pa sigui 
mehora servicio na 
cliente den 2020. 




THERE ISi 


I SOMETHING TO DO 


CELEBRATE 

WITH US! 

SHOP AWG. 75,-OR MORE 
AND ENTER OUR RAFFLE 
TO WIN SPECTACULAR PRIZES 


© kooyhah 


AN ALL-INCLUSIVE 
VACATION FOR 
AWG. 10.000,- 


A STATE 
OF THE ART 
SOUND SYSTEM 


KOOYMAN 
GIFTCARD 
AWG. 250,- 


TO ENTER THE RAFFLE 


1. MAKE A PURCHASE OF AWG. 75,- OR MORE 

2. FILL IN ALL THE DETAILS ON THE TICKET. 

3. DEPOSIT YOURTICKET INTHE RAFFLE BOX. 


The campaign starts on 18/11/2019 and ends on 28/12/2019, 
Winners will be announced on January 3, 2020. 


A maximum of 100 tickets per purchase worth AWG. 7500, 
For full campaign details go to www.kooymanbv.com 


KOOYMANBV.COM 


KOOYMAN.ARUBA 

Awo cu 2 florin mas, bo por gana e 


360 . 


Afl. 260.000,- +Af1.100.000,- 

cxtr^ 


Rocco Tjon: 

Un rebaho di prijs di coriente cu 10% pa januari 2020 



2009 

2010 

2011 

2012 

2013 

HFO Consumtion in barrcls 

1.933.699 

1.796.573 

1.823.288 

1.527.093 

1.413.502 

Elcctricity tariff pcr KWh in Awg. 

0.2713 

0.3305 

0.3892 

0.408 

0.3862 

Aumento prijs % compara cu 2009 


21.8 

43.5 

50.4 

42.4 


2014 

2015 

2016 

2017 

Averahe 

HFO Consumtion in barrels 

1.418.696 

1.345.099 

1.381.122 

1.389.967 


Electricity tariff per KWh in Awg. 

0.3944 

0.4200 

0.4031 

0.3681 


Aumento prijs % compara cu 2009 

45.4 

54.8 

48.6 

35.7 

42.8 


SIMAN PASA nos a tuma nota di e grato noticia cu 
Gabinete Wever-Croes a anuncia un rebaho di prijs di cori- 
ente cu 10% pa cada ciudadano. Deliberadamente a scoge 
pa no laga e rebaho aki conta p’e ciudadanonan so, pero 
tambe pa sector comercial. 

Negoshinan lo conta cu un rebaho di 7% pa loke ta coriente 
y fundacionnan, Misa y Scolnan lo conoce un rebaho di 9%. 

PRIORIDADNAN CORECTO 

E motibo primordial dicon nos lo conoce un rebaho di cori- 
ente t’e liderazgo honesto y fihamento di prioridadnan cor- 
ecto di nos Prome Minister sra. Evelyn Wever-Croes. A stop 
y kibra tur contractonan abusivo cual bou di Mike Eman a 
alcansa 21 miyon florin pa aña, segun Rocco Tjon. 

For di inicio cu Gabinete Wever-Croes a asumi responsabi- 
lidad a vocifera cu Companianan Estatal mester traha na 
bienestar di Aruba. Tur inversion cu un compania estatal 
haci mester resulta den un “return on investment” pa cada 
ciudadano. 

Y e “return on investment” p’e ciudadanonan mester ta un 
rebaho di prijs di coriente, cual aworaki nos lo conoce esaki 
na 2020. 

PRIJS DI CORIENTE BOU GABINETE EMAN 

Ta importante pa ilustra e desaroyo di prijs di coriente e 
ultimo añanan. Na 2009 Gabinete Eman I a hereda prijs di 
coriente na 0.2713 cent pa Kilowatt. 


Apesar cu a uza masha hopi fondo di tur compania estatal 
y den presupuesto no a logra baha prijs di coriente manera 
Mike Eman a priminti, Rocco Tjon a duna di conoce. A1 con- 
trario prijs di coriente a subi bou liderazgo di Mike Eman 
na un averahe di 42.8% compara cu e prijs na 2009. Den e 
tabel compaña cu e articulo aki por wak cu Mike Eman a 
subi prijs di coriente na 5 diferente momento bou su gober- 
nacion. 

PRIJS DI CORIENTE BOU EVELYN WEVER CROES 

Gabinete Wever-Croes a hereda prijs di coriente na 0.3681 
cent pa kilowatt, cual ta 35.7% mas hopi cu e tabata na 
2009. Importante pa menciona cu for di november 2017, 
ningun momento a subi prijs di corinete y aworaki e prijs lo 
baha cu 10% bou liderazgo di sra. Evelyn Wever-Croes 

PA CONCLUI 

Presupuesto 2020 lo conoce un surplus. Esaki ta marca un 
era nobo, un era di finanza saludabel y un era di bon gober- 
nacion. Liderazgo di Prome Minister lo conduci na finanza 
saludabel, un economia cu ta crece (segun Banco Central), 
rebaho di nos desempleo (segun raport di Departamento di 
Labor) y un turismo cu lo sigui crece na 2020 cu 2.8%. 

Aworaki tambe nos por wak cu e maneho aki ta contagia 
nos companianan estatal y pa prome biaha den hopi aña 
nos lo conoce un reduccion den tarifa di coriente, Rocco Tjon 
a conclui. 

Parlamentario Marisol Lopez-Tromp 
a duna charla pa studiantenan di 
OGM na llniversidad di Arubaa 



DIALUNA dia 18 di november ultimo sra. Marisol Lopez-Tromp, 
lider di fraccion POR den Staten, a duna un presentacion n’e stu- 
diantenan di e prome aña di e estudio Organization, Governance 
and Management (OGM). 

Sra. Lopez-Tromp, como ex-Minister, a papia tocante di e tar- 
eanan di un Minister den e proceso di traha y ehecuta maneho. 

Otro topico tabata e rol di Parlamento, ambtenaar y consehero. 
Tambe el a elabora riba politica en general na Aruba y e rol cu 
Reino y relacion internacional ta hunga. Despues di e charla, e 
studiantenan a haya e oportunidad pa haci pregunta na Parla- 
mentario Lopez-Tromp. 

Cada aña e docentanan Luciano Milliard y Helmut Vink ta in- 
vita den cuadro di e curso Governance, Policy and Organization 
(GPO) un ambtenaar of ex-ambtenaar di rango halto y un gober- 
nante of ex-gobernante. 

E meta ta p’e profesionalnan di futuro conoce di serca e lidernan 
den comunidad cu ya pa hopi aña ta traha na bienestar di pais 
Aruba den diferente funcion. 

Den transcurso di e añanan, studiantenan di OGM tabatin e 
privilegio di haya un charla di ex-Gobernador di Aruba sr. Fredis 
Refunjol, ex-Minister President sr. Nelson Oduber, ex-Minister 
di Husticia sr. Arthur Dowers y ex-Minister di Enseñansa sra. 
Mary Wever-Lacle. 



Our client in the 
Financial Services 
sector is looking for 
a new: 



Mortgage Officer in Aruba 

Our client is a member of a large group of companies in the financial service sector which 
operates across the Caribbean and in the USA. Product and service offerings include life 
and health insurance, mortgages, annuities and pensions. 

Job Summary 

The Mortgage Officer will provide support to the Investments and Mortgages Departments 
in maintaining and growing the residential and commercial mortgage portfolio in Aruba 
through administering an assigned portfolio, analyzing new business and completing 
mortgage loan processing. 

Key Duties and Responsibilities 

The Mortgage Officer is responsible for amongst others: 

• Identifying, soliciting and acquiring new or increased mortgage business from existing 
accounts and new prospects, in line with company policy and planned objectives. 

• Assessing, preparing and submitting mortgage loan assessments to relevant approval 
authorities. 

• Exercising due diligence in the mortgage loan assessment process via thorough and 
strong lending administration with focus on quality and security regularization. 

• Ensuring that AML and other policies are in compliance with our regulations and 
company policies and guidelines. 

• Assisting with the management of mortgages in arrears. 

• Ensuring that client relationships are established and well maintained. 

Knowledge & Skills 

The candidate that we are looking for needs to have the following qualifications: 

• University Degree in Business, Finance or a related field. 

• Minimum of two (2) years of experience in the insurance/banking environment. 

• Excellent written and verbal communication skills in English, Dutch, Papiamento and 
Spanish. 

• Good organizational and administrative skills. 

• Knowledge of AML/CFT guidelines. 

• Very good interpersonal skills. 

• Flighly numerate with demonstrated analytical skills. 

• A high proficiency in the use of Microsoft Office software. 

• Flexible, dependable and the ability to work in a dynamic work environment. 

Previous experience within a financial services environment as well as in the lending and/or 
credit assessment would be an asset. 

Interested? 

Candidates that meet the requirements are invited to send their resume with a cover letter 
and a copy of their diploma’s via email to Grant Thornton Aruba. Attn.: Mr. T’Jay Farro. 
Email: tjay.farro@aw.gt.com, The application must be in our possession no laterthan 

December 20, 2019. 

For more information please contact T’Jay Farro at +297 522 1 ÓWI. All applications will 
remain confidential. 


JÇp GrantThornton An instinct for growth’ 


Audit | Tax | Advisory 

Grupo di Militar durante Korpsverjaardag a wordo reconoci 







Adjudant di Mariniers Arthur van Hofwegen a recibi for di 
man di Comandant di Mariniers Kazerne Savaneta, luitenant- 
kolonel der mariniers Van Beekhuizen, su medaya di oro pa su 
36 aña di servicio y lealtad pa su servicio. Esaki a tuma lugar 
dia 10 di december durante e excepcional “alle hens” na ocasion 
di celebracion di “Korpsverjaardag” den sporthal di kazerne. 

Den presencia di Comandante der Zeemacht den Area Cari- 
bense, Brigadegeneraal der Mariniers Peter Jan de Vin, y di 
colleganan di Marina Real y di Cuerpo di Mariniers activo y 
den exterior, a para keto un rato reconociendo e carriére di 
adjudant van Hofwegen: di su bunita recuerdonan di 19 aña 
na Infanterie, 7 luna na Cambodja den di dos mitar di 1992 y 
su ubicacion di 5 aña NLMARFOR. 

Durante e ceremonia aki di “alle hens” adjudant Van Hofwe- 
gen a reconoce diferente colega di Cuerpo di Marina Real, pero 
tambe di Milicia Arubano y algun personal local pa c unan bon 
trabao durante e ultimo periodo aki. 

Banda di tur esaki, luitenant-kolonel der mariniers Van 
Beekhuizen a keda condecora cu e Jeneverkruis, oficial e ‘Ned- 
erlands Onderscheidingsteken voor Langdurige Dienst als Of- 
ficier’. 

E Jeneverkruis ta un reconocimento pa militarnan y personal 
di reserva cu tin mas di 15 aña den servicio. Oficialnan cu ta 
haya dicho reconocimento lo por haya ahustacion cada 5 aña. 
Asina e Comandante a haya e cifra di 25. 

Despues di e taptoe cu e tamboers y pijpers di Cuerpo di Mari- 
niers CZMCARIB e “Alle Hens” a ser clausura cu un bolo pa 
conmemora nan 354 e aniversario di Cuerpo di Marina Real. 


(Foto’s: Henny Strijbos) 

Dama herida den accidente den cadena diadomin o anochi 




DIADOMINGO anochi pa mas o menos 7:20, Polis 
a bay pazuid di e rotonde nobo banda di SuperFood, 
unda un accidente den cadena a sosode. E parti cu ta 
bay Oranjestad. 

Den e accidente un señora a resulta herida, e tabata 
na stuur di un Honda CRV. 

E autonan envolvi ta un Mitsubishi Lancer, un Honda 
CRV y un Nissan March. Segun e señora den e Lancer, 
e tabata bayendo zuid, momento cu algun auto a slow- 
down. 

E señora tambe a slowdown y patras di dje a para un 
Honda CRV. Pero e di tres auto un Nissan March no a 
regula su velocidad y a dal duro tras di e Honda CRV, 
causando cu e dama chauffeur den dje a resulta herida. 
Ambulance a ser pidi y na yegada Paramediconan a 
atende e dama cu tabata sinti basta dolor. 

Daño material n’e Nissan March ta considerabel. 





























14 


AWEMainta 


Diamars, 17 December 2019 


Gerald Franca y Frank Velasquez tabata presente 
n e Cena di Pasco di Brazil Taekwondo Stichting 

Gerald Franca, Presidente di Aruba Sport Unie “ASU” 
y Frank Velasquez, Vice Presidente di ASU tabata pre- 
sente n’e Cena di Pasco di Brazil Taekwondo Stichting. 
Gerald Franca y Frank Velasquez a contribui grande- 
mente n’e Cena di Pasco di Brazil Taekwondo. Tur aña 
Gerald Franca ta presente p’e mira e atletanan di Bra- 
zil Taekwondo cu mas a destaca den 2019. 

Gerald Franca a entrega Reginald Tromp, kende a rep- 
resenta Aruba n’e TK5 di Surinam na februari y TK5 
di Corsou na november un plakaat. 

Reginald Tromp a participa den Best of the Best, Test 
Event, Ultimate Taekwondo Cup, Campeonato di Him- 
no y Bandera, Campeonato di Rey, Campeonato di San 
Nicolas Taekwondo Center y Campeonato Nacional or- 
ganisa pa Stichting Impact Teakwondo Martial Arts & 
Sports Foundation. 

Reginald Tromp ta Cadet cu un futuro grandi su di- 
lanti, esey tabata e palabranan di Gerald Franca. 

Frank Velasquez a entrega plakaat na Leonard Phil- 
ips, kende a destaca den e siguiente actividadnan den 
2019: Best of the Best, Test Event, Ultimate Taekwon- 
do Cup, Campeonato Himno y Bandera, Campeonato 
di Rey, Campeonato Nacional organisa pa Stichting 
Impact Teakwondo Martial Arts & Sports Foundation. 






















































Diamars, 17 December 2019 


AWEMainta 


15 


Resultado ffinal Torneo di Campeon de los Campeones 




DIADOMINGO dia 8 di decem- 
ber ultimo, a tuma lugar e torneo 
Campeon de los Campeones den 
nos clubhuis na Nieuwstraat 11, 
Oranjestad. 

Esaki ta un torneo nobo cu a wordo 
introduci e aña aki. E 4 mihor cla- 
sificado di aña pasa, ta un hunga 
un torneo Rapid (25 min + 10 sec- 
onde) y después un torneo Blitz (5 
min + 5 seconde) unda tur 4 hun- 
gador ta topa otro (round Robin). 
Banda di e torneo aki, e otro hun- 
gadornan presente lo hunga un 
torneo round Robin (dus tur con- 
tra tur). A presenta aki den 8 hun- 
gador. 

E 4 hungadornan cu a hunga p’e 
Campeón de los Campeones ta 
Mario Jansen (Nady), Octavio 
Croes, Delbert Alexander y Juan 
E. Nisbeth (Ricky). 

Den e Rapid Tournament Nady y 
Octavio Croes a empata na prome 
lugar cu 4 punto. (1 gana y 2 em- 
pata). 

Delbert Alexander y Rick Nisbet 
ambos a score 2 punto (2 wega em- 
pata, y un perdi). 

Después a sigi e wega Blitz, cu un 
tempo hopi mas liher. 

Aki Octavio Croes a score 4 punto 
(2 gana y 1 perdi), Nady y Ricky a 


score 3 punto (1 gana, 1 tabla y 1 
perdi) y Delbert 2 punto (1 gana, 
2 perdi). 

Después di conta tur e puntonan 
gescored hunto, Octavio a resulta 
e ganador di e torneo Campeon de 
los Campeones cu 8 punto. Na di 
dos lugar a bay pa Nady Jansen 
cu 7 punto, na di tres lugar pa 
Ricky Nisbet cu 5 punto y Delbert 
cu 4 punto. 

Den e grupo di 8 hungadornan 
cu a hunga un torneo parallel cu 
e Campeón de los Campeones, a 
keda na prome lugar e hoben An- 
gel Suarez cu 11 punto, na di dos 
lugar Ricardo Wever cu 10 punto. 

Na di tres lugar tabatin un em- 
pate entre Dennis Kelly y Alan 
Suarez ambos cu 9 punto. Alan ta- 
batin mas punto di resistencia y a 
keda na tercer lugar. 

E prome 2 ganadornan di e Campe- 
on de los Campeones a haña un 
Christmas basket. Y e prome 3 
lugarnan di e torneo organiza ban- 
da di Campeón de los Campeones 
tambe a ricibi un basket. 

E torneo aki, a wordo subsidia dor 
di SSA y Lotto pa Deporte. 































































16 


AWEMainta 


Diamars, 17 December 2019 



UN di e tareanan principal di Parla- 
mento ta di controla maneho di Gobier- 
no na nomber di pueblo ya c’un miembro 
di Parlamento, ta un representante di 
pueblo y tin cu sirbi interes di cada un 
ciudadano. 

Melvin Tromp, vocero di partido AVP 
ta mustra cu e puntonan aki, puntonan 
importante y esencial p’asina pueblo 
wordo sigura cu e ta wordo protehi con- 
tra mal maneho di un Gobierno, no t’e 
punto di interes pa miembronan di Par- 
lamento actual cu ta sostene Gobierno 
di Prome Minister Evelyn Wever-Croes. 

“Siman pasa por a tuma nota cu algun 
miembro di fraccion di MEP den Par- 
lamento, a dicidi di bin dilanti y mus- 
tra cu keho cu mi persona a entrega na 
Ministerio Publico, ta un falta di respet 
pa Prome Minister Evelyn Wever Croes 
mustrando un mentalidad cu e Prome 
Minister por haci y deshaci contra in- 
teresnan di pueblo. 

Na lugar cu nan bay busca mas infor- 
macion pa trata di averigua cu loke mi 
a entrega na Ministerio Publico ta con- 
sisti di dje, nan ta sali manera un set 
di mucha manda pa bay defende Evelyn 
na lugar cu den nomber di pueblo, bay 
averigua sin enberdad e practicamente 
sospechoso cu mi a entrega, ta corecto 
of no. 


Melvin Tromp di partido AVP 


MEP mester sirbi interes 
di pueblo prome y no sirbi 
esun di Gobierno prome 


Tin suficiente documento, tin carta cu 
Prome Minister mes a firma, dunando 
ordo pa un bufete di abogado na cual 
e tabata forma parti di dje y por hasta 
bisa cu e ta doño di dje, un di su rep- 
resententanan a wordo asigna pa repre- 
senta su persona den reunionnan cu tin 
di haber cu companianan estatal cu ta 
resorta bou di su persona. 

No ta documentonan cu nos a haya riba 
caya, no ta documentonan falsifica, pero 
documentonan oficial di cual nos a ricibi 
copia den nos brievenbus cu ta mustra e 
forma di procede di Premier Evelyn cu 
ta mustra hopi riba un proceso pa en- 
rikece su mes pa medio di e bufete di 
abogado aki. 

Enberdad na momento cu el a bira 
Prome Minister el a distancia su mes 
di e bufete aki manera ley ta prescribi, 
pero su interesnan a bay pa un funda- 
cion caminda ora cu e bandona e puesto 
como mandatario di e pais, e ta haya su 
parti di ganashi manera tur otro part- 
ner di e bufete ta haya. 

Loke ta mas tristo den e caso aki, ta 
cu miembronan di e fraccion di MEP 
aki no ta carga nan responsabilidad y 
como parti di nan obligacionnan tambe 
bay controla e tipo di maniobranan aki 
y cuestiona loke tin cu wordo cuestiona 
y den nomber di pueblo busca claridad, 
nan ta core bay para banda di e Prome 
Minister, e mesun mandatario cu nan 
tin cu controla na prome lugar. 

Pa dos aña largo e miembronan di e 
fraccion geel ta bin ta atacando lider di 


nos partido Mike Eman practicamente 
diariamente, pero asina cu menciona e 
nomber di nan lider Evelyn, di repente 
esaki no mag y ta exigi respet caminda 
nan mes no ta duna ningun clase di re- 
spet. 

Ta un berguensa scucha miembronan di 
e fraccion aki hunga e rol di protector di 
un mandatario cu supuestamente nan a 
hura pa controla den nomber di pueblo, 
e mesun mandatario cu a pone nan pasa 
pa payaso, no na un ocasion, pero con- 
tinuamente. 

Ta algun luna atras cu miembronan cu 
ta sostene e Gobierno di Prome Minis- 
ter Evelyn Wever Croes a wordo ridicu- 
lisa ora cu nan a entrega y aproba un 
amienda cu ta cambia e rol di CFT den e 
ley nobo di LAFT, pero e ley aproba aki 
keto bay ta den poder di Prome Minister 
ya cu su persona cu a sostene e amienda 
aki dunando un conseho di voto, despu- 
es a dicidi di parkeer e ley aki. 

Un ley cu Prome Minister ya a sigura 
Hulanda for di 2018 ora cu el a firma un 
acuerdo cu Hulanda pa medio di un pro- 
tocol cu tambe ta carga firma di Minis- 
ter di Finansa, Xiomara Maduro. 

Haci boso trabou, exigi di boso Gobierno 
pa cumpli cu reglanan di bon goberna- 
cion manera boso tur ta propaga, cues- 
tiona cierto decision di partnernan di 
boso coalicion caminda ta bisto cu amigo 
y sponsornan di partido, nan interes ta 
wordo sirbi prome cu interes di pueblo 
ta wordo sirbi,” sr. Melvin Tromp di 
AVP a declara. 

Parlamentario Alan Howell (POR) contento cu 

Minister Maduro a scucha su peticion; 
sucursal di Belastingkantoor na San 
Nicolas ta opera tur dia atrobe 


Parlamentario di partido POR, Alan Howell a inicia e 
siman aki cu un tono hopi mas alegre. E tabatin un en- 
cuentro cu prensa dilanti sucursal di Belastingkantoor 
na San Nicolas, cual tabatin su portanan habri. 

Siman pasa e tabatin un encuentro similar, pero e tono 
tabata diferente, ya cu e momento ey el a vocifera na 
nomber di habitantenan di pariba di brug su preocu- 
pacion y disgusto pa locual tabata pasando, esta cu e 
oficina aki tabata habri dos biaha pa siman solamente, 
esta diahuebs y diabierna. 

E1 a tuma contacto cu Minister di Finansa, Xiomara 
Maduro pa atende cu e situacion y expresa cu esaki ta 
algo inaceptabel. E1 a indica n’e Parlamentario cu lo 
haci su maximo esfuerso, pasobra e tambe ta di opinion 
cu un tipo di servicio asina no ta aceptabel. 

Por a mira cu reaccion di Minister Maduro tabata uno 
rapido ya cu dialuna a habri cu portanan di belast- 
ingkantoor na San Nicolas habri ofreciendo servicio 
n’esnan cu tin mester. 



“Awe mi por bisa cu e hulpbestuurskantoor na San 
Nicolas, pa locual ta trata e parti di belastingkantoor 
ta habri bek pa pueblo, e servicio ta optimal bek, e ser- 
vicio ta bay core normal, dialuna, diamars, diaranson, 
diahuebs y diabierna. Di aki mi ta gradici Minister Xio- 
mara Maduro pa scucha peticion di pueblo, pa scucha 
mi peticion como Parlamentario cu t’esun cu t’e wowo, 
e nanishi y e stem di pueblo. Mission Accomplished”, 
Alan Howell a duna di conoce. 


Cobransa adicional di Winstbelasting 
2014 lo sali den e proximo dianan 


DEN e proximo dianan Departamento di Impuesto lo 
saca e cobransanan adicional (naheffingsaanslag) di 
Winstbelasting 2014 fecha 31 di december 2019, p’e 
contribuyentenan cu no a haci declaracion y/of no a 
haci e pago di impuesto debidamente. 

E contribuyentenan cu no a cumpli (na tempo) cu en- 
tregamento di e declaracion definitivo di Winstbelast- 
ing 2014, lo haya e cobransa menciona inclui un boet. 


Mescos ta conta si acaso e cliente a paga un suma me- 
nos cu locual el a declara na Winstbelasting. E boet pa 
no cumpli cu entregamento di e declaracion ta maximo 
Afl. 2.500. 

Si no a haci e pago di Winstbelasting of no a haci e pago 
na tempo y corectamente, e boet ta maximo Afl. 10.000. 
Di acuerdo cu ley, e contribuyentenan cu ricibi e co- 
bransa adicional di Winstbelasting 2014 ta haya dos 
luna pa paga e suma di e cobransa. 

Chauffeur a sufri un ataca tras di stuur cu a pone accidenta 


DIADOMINGO mainta Polis a bay Siribana 
unda un auto lo a bay dal contra un mata y 
lo tin hende herida. 

Na yegada di Polis, nan a topa cu un Toyo- 
ta Agya riba algun baranca y na final a dal 
contra un mata di Kwihi tambe. 
Informacion haya n’e sitio a indica cu e 
chauffeur lo a haya un ataca di Epilepsia, 
y esaki a causa cu el a perde control riba e 
auto. 

Ambulance a yega y Paramediconan a at- 
ende cu e chauffeur pa despues sali direc- 
cion Hospital. 





Experencia Aruba su Goalkeepers Youth Fest 
ta prepara pa un Aña Nobo cu metanan defini 


Aruba su comunidad hoben entre 15 y 30 aña di edad 
ta wordo cordialmente invita pa bin experencia e even- 
to, Goalkeepers Youth Fest, cual ta wordo organisa dor 
di Global Shapers Oranjestad y UNESCO Aruba diabi- 
erna, dia 20 di december, 2019, di 1 or pa 5 or di atar- 
di, na San Nicolas, Aruba. E evento aki ta gratis, pero 
mester registra pa por atende. 

Goalkeepers Youth Fest ta un evento organisa pa con- 
scientisa pueblo di Aruba tocante e 17 metanan global 
estableci dor di United Nations . cual ta wordo yama e 
“ 17 Sustainable Development Goals ”. cu tin e meta col- 
ectivo pa traha como un plan pa logra un mihor futuro 
cu ta mas sostenibel pa tur ser rond di mundo. 

Lo tin ‘breakout sessions’ caminda cu persona y organ- 
isacionnan di e comunidad Arubano ta bay comparti 
nan mesun experiencia den algun topico specifico. 


E tres topiconan principal di cual participantenan por 
scoge pa disfruta durante e ‘breakout sessions’, ta: “Cli- 
mate & Environment”, “Education & Employment”, y, 
“Equity & Inclusion”. Lo ta bay tin varios presentacion 
exclusivo y special pa haci e evento aki no solamente 
informativo, pero tambe leuk pa experencia. 

Goalkeepers Youth Fest lo tuma lugar entre lor di at- 
ardi y 5 or di atardi na The Movies @ Principal, situa 
na Bernard van de Veen Zeppenfeldstraat 20. Ademas 
di esaki tambe lo tin presentacionnan cu lo tuma lugar 
na Cosecha San Nicolas cu ta otro banda di caminda di 
Principal y Biblioteca Nacional Aruba — San Nicolas, 
cu ta situa banda di Principal. 

Pa mas informacion por bishita e Goalkeepers Youth 
Fest Facebook event, via e siguiente Facebook page nan: 
Global Shaners Oraniestad y UNESCO Aruba . 

New India Assurance y Kiwanis Club o Aruba ta 
lansa video di 1 Dor t text and Drive pa fin di aña 


SIMAN pasa New India Assurance y Kiwanis Club of Aru- 
ba a lansa e video di fin di aña di e proyecto “Join the Move- 
ment!” “Don’t’t text & Drive”. Na comienso di aña 2019 a 
ser lansa e prome video cu Alto Comisario di Polis, sr. An- 
drew Hoo y e di dos video a enfoca riba Karyme Acosta, un 
hoben atleta, kende a destaca den coremento na pia y riba 
bicicleta y tambe den e deporte di natacion. 

Mescos cu e videonan anterior, un biaha mas e enfoke di 
e video aki ta riba un trafico sigur, particularmente di e 
peliger cu “texting and driving” ta trece cune pa nos sernan 
keri. 

New India Assurance, como un di e compania di seguro di 
auto mas grandi na Aruba, sigur ta mira e peliger y e dolor 
cu esaki por trece cune. 


Kiwanis Club of Aruba ya pa hopi aña caba ta trece y lo 
sigui trece mensahenan di conscientisacion p’asina yuda 
hunto crea un trafico mas sigur. 

New India Assurance y Kiwanis Club of Aruba kier gradici 
un y tur cu a haci e video aki posibel. Tambe nos kier gradi- 
ci e comunidad di Aruba cu dia pa dia ta mas consciente di e 
peliger y e consecuencianan severo di “texting and driving” 
y alabez invita e comunidad pa “Join The Movement!”. 
Finalmente nos lo kier a desea henter e pueblo di Aruba un 
feliz dianan di fiesta den compania di nan e sernan keri. 

Pa mas informacion y pa abo tambe “Join The Movement” 
like e pagina di Facebook di Kiwanis Club of Aruba, New 
India Assurance y Korps Politie Aruba y share e video cu e 
mensahe importante aki: Don’t Text and Drive! 


Pa celebracion 65 aña Statuut 

Ady Thljsen a hiba discurso 
y drs. Marisol Lopez Tromp 
a duna presentacion di 
indocumentadonan 

DEN cuadro di 30 aniversario InterExpo y 65 aña 
di Statuut, Presidente di Parlamento di Aruba, 
Juan Ady Thijsen tabatin su discurso y di Tweede 
Kamer a hiba palabra sr. Andre Bosman di WD. 

Temanan cu a bin dilanti ta: Evaluacion di Statu- 
ut, Ombudsman, Maneho di Asilo, Maneho Ener- 
getico, Combatimento di Corupcion y Integridad. 

Miembro di Parlamento di Aruba sra Marisol Lo- 
pez-Tromp a haci un presentacion di e problemat- 
ica di indocumentadonan cu ta drenta nos islanan 
na gran escala y e consecuencianan cu esaki tin 
pa nos como isla chikito. 


Bunita Recuerdo 




Padu del Caribe hunto cu Dominico Herera, 
Vivian y Norman Moron na Palacio di Gober- 
nador na añanan 90 serca Gobernador Jaime 
Saleh pa Consierto di Piano. 

Fantastico recuerdo!! 

Dia familiar a bira ladronicia y famia ladron 


DIABIERNA atardi un homber a duna keho di ladronicia 
ora cu nan a horta un tas Adidas for di den su auto staciona na 
altura di e faro di Cero Colorado. 

E denunciante a mustra polisnan cu el a yega cu su famia na e 
sitio aki pa pasa momentonan agradabel y gosa di e bunita bista 
y nan a bandona e auto pa bay cana un rato. 

Ora cu nan a yega na e costa nan a dicidi di sigui cana un pida 
mas y e homber ta declara cu el a saca su yabi di auto y primi 
esaki pa ta sigur cu el a lock y el a kere tambe ya cu el a scucha 
e sonida indicando cu e auto a lock. 

Un rato despues ora cu nan ta canando bek na e auto, e ta mira 
un pareha color scur consistiendo di un homber y un señora di 
postura grandi kende tabata cana man teni c’un mucha chikito. 
E1 a ripara tambe cu e homber a habri un porta patras di su auto 
y a pasa man pa e tas y a sigui cana bay for di e auto y ora cu nan 
a ripara cu e doño tabata yegando, a cuminsa core bay nan auto. 


Nan a subi un tipo di pick up y a core bandona e sitio rapidam- 
ente y denunciante a subi su auto y sigui nan tras pero no por a 
haya nan mas y aki ta mustra cu dilanti mucha chikito mama y 
tata ta comete ladronicia riba propiedad di otro hende. 

E caso aki no a caba ey nan ya cu diasabra atardi algo prome cu 
7’or, un ciclista masculino di inicial S a yega warda di polis y a 
declara cu el a pasa banda di e anker grandi na Cero Colorado y 
a bin nota un handbag preto tira riba caminda publico. 

Den e tas tabatin un badge di polis di inicial M y e ora a bin Sali 
na cla cu ta trata di mesun cas di e famia ladron di un dia prome. 
A tuma contacto cu e turista na La Cabana y e lo pasa su dia 
siguiente busca su pertenencia pero den e tas fuera di e badge 
tabatin algun caha chikito di joyas pero tur tabata bashi, pues e 
famia ladron a haya algo tog pa bay cune y despues tira e tas afo. 


Chofer femenino burachi deteni 


DIABIERNA algo prome cu mey anochi a bati, polisnan a wor- 
do dirigi pa un accidente di trafico na altura di Ling & Sons. 
Ora cu e yega na e sitio nan ta topa c’un situacion cu no ta un 
choke entre dos auto pero un chofer cu a dal cu auto contra algo 
y despues a purba di sigui core. 

Un testigo na e sitio a informa polisnan c’un auto Suzuki Alto 
color blanco, a pasa ranca algo duro y su tire a rementa pero e 
auto no a para mesora pero a sigui core y a bin keda para dilanti 
un cas un tiki mas leu. 


Ora cu polisnan a bay controla e situacion pa mira si tin hende 
cu lo a wordo herida, nan ta topa cu e chofer femenino kende no 
tabata herida of malo pero sin tabata formalmente bou influen- 
cia di alcohol. 

E tabata papia cu lenga masha pisa y su wowonan tabata cora 
cora y practicamente no por a compronde kico e tabata bisa y 
mirando cu e no tabata keha di ningun lesion y mirando e situa- 
cion den cual e tabata, Polisnan a bay over na detene e chofer 
aki y a transporte Warda di Polis caminda riba ordo di fiscal 
suplente, a haya un cuarto gratiso. 


Mey anochi homber ta molesta pareha di edad 


DIADOMINGO marduga net 15 minuut despues di 12’or, 
Polisnan a bay pa un caso di un homber sospechoso na un cas na 
Weg Rooi Hundo. 

Ora cu nan a yega na e cas menciona nan ta mira cu e cas ta 
completamente cera pero nan ta papia c’un señora bisiña kende 
ta mustra c’un rato prome un choller sospechoso a bati na porta 
di su bisiña pidiendo cuminda pero no a haya nada di come. 


Segun e denunciante ta trata di un pareha di edad halto y nan 
ta spanta pa e aspecto di e choller cu nan a core cera e cas y bay 
drumi pero ta trata aki di un tipo bruin, cu flanel maron, un car- 
son largo preto y e tin un barba. 

Polisnan a tuma nota di e denuncia y a core rond buscando e tipo 
aki pero no a bin topa cune. 

Otro turista victima di ladronicia 


DIASABRA algo despues di 12’or di merdia, polisnan a wor- 
do dirigi na un hotel grandi caminda ta papia cu e turista di ini- 
cial F kende a bira victima di otro caso di ladronicia riba bishi- 
tanan di nos isla. E homber a splica cu el a huur un bicicleta y a 
core bay direccion di Boca Catalina caminda el a dicidi di pone 
e bicicleta contra di un mata di kwihi na otro banda di caminda 
pa asina e por drenta lama un rato. 

E1 a usa un candena pa sigura cu e bicicleta lo no wordo horta 
pero den su inocencia el a laga su pertenencianan den un baki 
patras di e bicicleta cu ta wordo usa pa carga mucha. 


Despues di a caba di muha curpa el a bay bek na e bicicleta y 
ripara cu den e periodo di cinco minuut, nan a bay cu su celular 
nobo nobo amrca Apple iPhone 11, un tarjeta di credito di Mar- 
riott Chaes, un flanel blanco, un carson blanco y un bril di solo 
di marca Native. 

Hasta su par di slof cu el a laga banda di e bicicleta e sinber- 
guensanan a bay cu nan tambe. Polisnan a nota cu un camara 
di siguridad den vecindario caminda e delito a tuma luga pero no 
ta sigur den ki direccion esaki tabata mustra. 


Ladron ta tira piedra pa check si cas ta bashi 


LADRONNAN ta inventa tur triki pa trata di horta cosnan 
cu no ta di nan y diasabra esaki tabata e situacion na un cas na 
Noord caminda un señora a pidi asistencia di polis pa un intento 
di ladronicia. 

Polisnan a wordo dirigi banda di 1.45 di diasabra merdia na cas 
di e señora di inicial F kende ta declara cu e tabata den su cas ta 
leg riba cama ora cu direpente el a scucha manera un hende ta 
tira piedra contra un bentana di e cas. 


E señora a spanta y mesora a compronde cu antisocialnan kier 
a drenta su cas y tabata tira piedra pa mira si tin hende den e 
cas pero el a cuminsa grita duro y ora cu el a bay wak kende ta 
pafo di e cas, el a mira un homber riba un bicicleta core bay y ta 
trata di un homber bruin cla, c’un flanel blanco bisti y un short 
di jeans. 

Polisnan a tuma tur informacion y a busca den besindario pero 
no a topa cu e tipo aki. 


Boet pa manda awa 
di beerput riba 
caminda publico 

DIADOMINGO algo prome cu 12’or di merdia polisnan a wordo 
dirigi na Sobto caminda keho a drenta di holor stinki di awa di 
beerput. 

Na e sitio polisnan a papia cu algun ciudadano den e besindario 
kendenan ta mustra cu nan ta hayando hopi molester di holor stin- 
ki di awa di beerput cu ta wordo manda riba caminda publico pa un 
cas ey banda. 

Polisnan a bay na e caso y ta papia cu e homber di inicial F kende 
ta mustra cu e tin un problema un tiki fastrioso ya cu dor di yobida 
e beerput a yega y cu e no por haci mucho cos. 

A nota cu e homber tabatin un slang saliendo for di e pos y cu el a 
pasa dor di un buraco cu el a traha den e muraya di cura pa laga e 
awa di beerput bay riba caminda publico. 

Algo cu ta contra ley y pa esaki polisnan a duna un proces verbaal. 


Ladron cu kier a horta 
quadracer ta conoci 

DIADOMINGO mainta banda di 9.15 polisnan a 
wordo dirigi pa Kiviti caminda un señora kier a raporta 
un intento di ladronicia. 

N’e sitio e denunciante di inicial C. ta mustra cu e tabata 
drumi algo prome cu l’or di marduga, ora cu el a spierta 
pa motibo cu su cacho tabata ladra basta hopi. 

Ora cu el a bay mira kicot a pasando, el a nota un homber 
desconoci na careda bayendo direccion este y e ta sospecha 
cu e anti social aki lo kier a horta un quadracer cu tabata 
staciona den su porch. 

Segun e dama aki riba grabacion di su camara di siguridad 
por a mira e homber actua den forma masha sospechoso y 
pa banda di l’or di diadomingo merdia, e denunciante ta 
informa central di polis cu un persona den besindario a 
reconoce e tipo riba e grabacion. 

Pa asesinato como sicario: 

28 Aña di castigu pa Curasoleño Shurandy 



...e victima Reduan. e asesino Shurandy.... 


.Caricatura di ‘Andy’ Shurandy (41) kende a haña un 

condena di 28 aña di castigo di prison pa asesinato pre- 
meditá di ruman di un testigo di Ministerio Publico y pa 
cual a priminti di pag’é 100.000 euro cu nunca el a haña y 
cu tampoco e tin curashi di cobra.... 

AMSTERDAM - Corte di Husticia na Amsterdam ayera 
mainta a condená e Curasoleño Andy Shurandy di 41 aña 
di edad na 28 aña di castigo di prison pa asesinato di un 
testigo di husticia na maart di aña pasá. 

Principio di e aña’ki un tribunal na Amsterdam a condené 
na 20 aña di castigo di prison, pero den apelacion el a haña 
28 aña di castigo di prison. 

Mihor el a evitá e moléster di bay apelá mes. 

Shurandy kende a siña tira na Córsou tempo e tabata biba 
ne pais caminda el a nace, aparentemente tabatin reputa- 
cion di ta bon pistolero y p’esey e criminalnan Turco cu kier 
a likidá e testigo di Corona, a duna Shurandy órdo pa mata 
ruman di e testigo pa desanim’é. 

Ta con e criminalnan Turco a haña sa cu el a yega di siña 
tira na Córsou ta un misterio, pasobra e no a conta ningun 
hende na Hulanda, pero nan a localis’é y e no por a bisa nó. 

Ministerio Publico a pidi 28 aña di castigo, pasobra nan a 
haña cu e asesinato tabata un atentado contra estado di 
derecho 'pero e tribunal no a duna nan razonm pasobra 
nan no a haña esnan cu a duna órdo. 


Loke e tribunal a argumentá ta cu e merecé un castigo 
ehemplar pisá, pasobra for di october 2017 den un fraccion 
di secónde el a tuma e decision pa cometé e asesinato pa 
100.000 euro. 

Loke nan a constatá t’e hecho cu e ta lamentá pa famianan 
die victima loke ta masha facil pa bisa despues. 

Su excusa tabata cu el a tuma e decision na un momento cu 
e tabata den un crisis personal profundo, su relacion amo- 
roso tabata ‘un miérda’ y su mayornan a caba di divorcia. 

E asesinato tabatin di haber cu Nabil B., lo a bira testigo 
di Corona contra e fugitivo Ridouan Taghi, un criminal di 
crueldad incalculabel. 

Ta dia 23 di maart 2018 Shurandy a firma e contract cu e 
organisacion criminal y 6 dia despues el a mata e homber. 
E1 a purba dos biaha promé sin logra. 

Shurandy a tira Reduan mata den su negoshi. E1 a drenta 
cu e pretencion di sobcitá, pero manera nan a subi trapi dje 
victima, el a tir’é mata. 

Pero e tabata asina torpe cu el a laga cantidad di pista y 
su siguiente dia por a arest’é na Hilversum. Nan a mira su 
cara riba e cámera di seguridad, el a laga un handschoen 
cay y nan a haña e arma cu cual el a tira. 

Shurandy a pómp 6 bala den curpa di su victima pa manda 
señal pa Nabil no testiguá contra e gang di maton Marengo. 

DIALUNA madruga Polis a bay direccion 
Tarabana pa un chauffeur burachi na stuur 
di un Suzuki Liana. 

Polis a bin localisa e vehiculo aki na Sero 
Biento bayendo zuid. Patruya a sigui’e y 
despues di un rato e auto a bay direccion 
Well Well y a cuminsa bay direccion Cuma- 
na. Polis tabata su tras cu zwaailicht. 

Pariba di rotonde Cumana a logra pare. 
Agentenan a acerca e vehiculo y a sigui pro- 
tocol, esta e chauffeur mester a supla na e 
Alco-Sensor pa midi e nivel di alcohol. E1 a 
wordo deteni despues di e test, indicando cu 
e lo a pasa e limite stipula pa ley. 
Transportwagen a wordo pidi pa hibe War- 
da di Polis. 

Un suplica ta bay na tur chauffeur pa no 
bebe y despues subi tras di stuur. Corda cu 
tin mas hende riba caminda y bo tin famia 
na cas wardando bo. December ta un luna 
bunita, ban tene asina. Y ni maske cuanto 
Gobierno aumenta accijns riba alcohol, nos 
hendenan ta sigui bebe y bebe mas. 


Chauffeur burachi 
deteni na Cumana 

Polisnan cu man yen diariamente 

Trahadorncm di su oficina di 
number a manifesta pa haya 
libertad di Robbie dos Santos 


A^m 

S5*-—- 

*Pu*t&Kxl & @ne«H4to>ut 

"Señor ta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 

Nos ta anuncia fayecimento di: 



Susanna Sanchez-Geerman 

Mihor conoci como"Sanita"of // Yaya" 

0-11 -1927 - +08-12-2019 
Viuda di Nicolas Sanchez 

Na nomber di su: 

Yiunan: Lourdes Sanchez 

Enrique Sanchezy Maria Luz Mancilla Hernandez 

Clara Sanchez 

Maria y Modesto Boekhoudt-Sanchez 

Nietonan: Giorgino Cham y famia, Susanna 

De Marie Cham y yiunan, Marouska Delgado Sanchez 

y yiunan, Gini Mackay y Ivan Lacle 

Nieta stima: Shaymara Sanchez 

Nietostima: Moises Sanchez 

Bisanieta stima: Amy Chloe Vrolijk 

Bisanietonan y tataranietonan 

Rumannan: Zepp Wathey y famia 

AgnesWathey, Betto Haayen y famia 

Rita Wathey y famia 

Rosa Wathey y famia 

James Wathey 

Pablo Ismael Maduro y famia 
Carmencita Maduro 

Sobrino stima na Venezuela Otto y Reyita Petit de 
Sanchez 

Amistades di semper: Fen Da Supermarket, Kong Hing 
Supermarket, Discount Center, Sport Shop Antilliana, 
Fruteria Virgilio 

Tur su ayudantenan y demas conocirnan y bisiña 

Famia: Sanchez, Geerman, Boekhoudt, Wathey, 
Maduro, Cham, Mancilla Hernandez, Mackay, Lacle, 
Mejilla, Vrolijk 

Oportunidad pa condolencia: diahuebs 19 di decem- 
ber 2019 na Matividiri # 16-A di 7'or pa 9'or di anochi. 

Ta invita pa e acto di entiero cu lo tuma lugar diasabra 
21 di december 2019 na cas; Matividiri # 16-A di 11 'ox 
di mainta pa 3.30 di atardi, despues saliendo pa 
Santana centraal na Sabana Basora. 


A^ra 

s^>-—- 

f 7u*tenal & @nem4to>ut 


"Bou di alanan di Dios mi ta sigur" 

Abo ku ta biba bou di amparo di Altisimo, ta hospedá 
den sombra di Dios Omnipotente, bisa Señor: 

"Mi refugio, mi forti, mi Dios, den kende mi ta 
pone mi konfiansa" 

Salmo 91:1-2 

Cu dolor na nos curason, 
nos ta anuncia fayecimento di nos ser keri: 



Liguena Agnes Roga 

Mihor conoci como"Winnie" 
*27-08-1945 - tl4-12-2019 


AuSra 

"PuuenaC ^ome & ^neutaton^ 



V 


ELENA BRUINETTE CROES-RAVEN 

Mihorconocicomo: Ellen, Oma Grandi 
Ridder in de Orde van Oranje Nassau 

3 di september 1924 -13 di december 2019 
Coro, Venezuela Oranjestad, Aruba 

Acto di entiero lo wordoanuncia despues 



WILLEMSTAD - Ayera mainta em- 
pleadonan di e cadena di oficina di 
number di Robbie’s Lottery a tene 
un manifestacion dilanti oficina di 
Ministerio Publico combiná cu en- 
trega di un carta na Fiscal Mayor 
pa laga Robbie den libertat maske 
ta temporal pa dianan di fiesta. 
Pero cu ademas di esey nan ta kere 
cu Ministerio Publico mester liberá 
Robbie dos Santos definitivamente, 
pasobra nan ta convenci cu e ta 
inocente sino un Fiscal no ta inter- 
rogá Robbie y puntré si e sa ta ken 
a mata Helmin Wiels. 

E unico corant GRATIS 


Abona awo 

Manda un e-mail na: 
Noticia@awemainta.com 
ij sKirbi e palabranan: “Ami Kier Abona” 

